[pic] | COMISIA EUROPEANĂ |

Bruxelles, 26.4.2011

COM(2011) 230 final

2011/0095 (NLE)

Propunere de

DECIZIE A CONSILIULUI ȘI A COMISIEI

privind poziția Uniunii referitoare la Decizia Consiliului de stabilizare și de asociere UE – Muntenegru de modificare a regulamentului său de procedură

EXPUNERE DE MOTIVE

1. În conformitate cu articolul 124 din Acordul de stabilizare și de asociere între Comunitățile Europene și statele membre ale acestora, pe de o parte, și Muntenegru, pe de altă parte, care a intrat în vigoare la 1 mai 2010, Consiliul de stabilizare și de asociere poate decide să instituie orice alt comitet sau organism special care să îl asiste în îndeplinirea sarcinilor sale, stabilind în cadrul regulamentului său de procedură componența, sarcinile și modul de funcționare al acestora.

2. Comitetul Economic și Social European, Comitetul Regiunilor Uniunii Europene și autoritățile muntenegrene și-au exprimat interesul privind instituirea a două comitete mixte consultative în vederea organizării dialogului și cooperării între partenerii lor sociali și alți reprezentanți ai societății civile și, respectiv, între autoritățile regionale și locale. În aceste sens, Consiliul de stabilizare și de asociere trebuie să își modifice regulamentul de procedură.

3. Prin urmare, Comisia propune instituirea a două comitete mixte consultative de către Consiliul de stabilizare și de asociere.

4. Unul dintre comitetele mixte consultative va reprezenta partenerii sociali și alte organizații ale societății civile, pentru a răspunde interesului ridicat exprimat în acest sens de ambele părți, reprezentate de Comitetul Economic și Social European, din partea Uniunii Europene, și de către partenerii sociali și alte organizații ale societății civile din Muntenegru, din partea acestui stat.

5. Celălalt comitet mixt consultativ va reprezenta autoritățile locale și regionale ale ambelor părți, pentru a răspunde interesului ridicat exprimat în acest sens de ambele părți, reprezentate de Comitetul Regiunilor Uniunii Europene, din partea Uniunii Europene, și de către reprezentanții aleși ai autorităților locale și regionale din Muntenegru, din partea acestui stat.

6. Comitetele mixte consultative propuse sunt menite să constituie forumuri pentru dialog și cooperare între partenerii sociali și alte organizații ale societății civile din Uniunea Europeană și Muntenegru și, respectiv, între autoritățile locale și regionale din Uniunea Europeană și Muntenegru, ceea ce poate contribui în mod semnificativ la dezvoltarea relațiilor dintre acestea și la integrarea Europei. Acest dialog și această cooperare vor contribui la pregătirea viitoarelor activități desfășurate împreună cu Comitetul Economic și Social European și Comitetul Regiunilor Uniunii Europene, precum și la aderarea Muntenegrului la Uniunea Europeană; facilitarea schimbului de informații pe teme de interes reciproc, în special în ceea ce privește situația actualizată a politicii economice, sociale și regionale a UE și a procesului de aderare; încurajarea schimbului de informații privind modalitățile de aplicare practică a principiului subsidiarității în toate aspectele vieții la nivel regional și local; discutarea oricăror alte aspecte relevante propuse de oricare dintre părți, care pot apărea în contextul punerii în aplicare a Acordului de stabilizare și de asociere, precum și în cadrul strategiei de preaderare. De asemenea, Consiliul de stabilizare și de asociere poate consulta comitetele mixte consultative propuse, anterior luării deciziilor în domeniile relevante. Cu toate acestea, consultarea comitetelor rămâne la latitudinea Consiliului de stabilizare și de asociere.

7. Instituirea comitetelor mixte consultative propuse nu are niciun impact financiar asupra bugetului UE, participanții din Muntenegru fiind responsabili pentru cheltuielile proprii, cheltuielile din partea Uniunii Europene fiind acoperite din bugetul Comitetului Economic și Social European și al Comitetului Regiunilor Uniunii Europene.

8. Textul propunerii de decizie a Consiliului și a Comisiei privind poziția pe care trebuie să o adopte Uniunea Europeană în cadrul Consiliului de stabilizare și de asociere, în conformitate cu articolul 3 alineatul (1) din Decizia Consiliului și a Comisiei din 29 martie 2010 privind încheierea acordului de stabilizare și de asociere menționat anterior, se atașează la prezenta decizie.

2011/0095 (NLE)

Propunere de

DECIZIE A CONSILIULUI ȘI A COMISIEI

privind poziția Uniunii referitoare la Decizia Consiliului de stabilizare și de asociere UE – Muntenegru de modificare a regulamentului său de procedură

CONSILIUL UNIUNII EUROPENE,

COMISIA EUROPEANĂ,

având în vedere Tratatul privind funcționarea Uniunii Europene, în special articolul 218, alineatul (9),

având în vedere Tratatul de instituire a Comunității Europene a Energiei Atomice (Euratom), în special articolul 101,

având în vedere Decizia Consiliului și a Comisiei din 29 martie 2010 privind încheierea Acordului de stabilizare și de asociere dintre Comunitățile Europene și statele membre ale acestora, pe de o parte, și Republica Muntenegru (denumită în continuare „Muntenegru”), pe de altă parte, în special articolul 3 alineatul (1),

având în vedere propunerea Comisiei Europene,

întrucât:

9. În conformitate cu articolul 119 din Acordul de stabilizare și de asociere, se instituie Consiliul de stabilizare și de asociere.

10. În conformitate cu articolul 120 din acordul menționat, Consiliul de stabilizare și de asociere își stabilește propriul regulament de procedură.

11. În conformitate cu articolul 124 din acordul menționat, Consiliul de stabilizare și de asociere poate decide înființarea altor comitete sau organisme speciale care îl pot asista în exercitarea atribuțiilor sale. Acest articol prevede, de asemenea, că, în regulamentul său de procedură, Consiliul de stabilizare și de asociere stabilește componența, sarcinile și modul de funcționare al comitetelor sau organismelor menționate,

DECID:

Articol unic

Poziția pe care Uniunea trebuie să o adopte în cadrul Consiliului de stabilizare și de asociere instituit prin articolul 119 din Acordul de stabilizare și de asociere încheiat între Comunitățile Europene și statele membre ale acestora, pe de o parte, și Republica Muntenegru, pe de altă parte, în ceea ce privește instituirea Comitetului mixt consultativ împreună cu Comitetul Economic și Social European și a Comitetului mixt consultativ împreună cu Comitetul Regiunilor Uniunii Europene, precum și modificarea regulamentului de procedură al Consiliului de stabilizare și de asociere menționat anterior, prevăzută la articolul 124 din acordul menționat, se bazează pe proiectul de decizie al Consiliului de stabilizare și de asociere, anexat la prezenta decizie. Modificări minore ale acestui proiect de decizie pot fi acceptate fără o altă decizie a Consiliului.

Adoptată la Bruxelles,

Pentru Comisie | Pentru Consiliu |

Președintele | Președintele |

ANEXĂ

Decizia nr. 1/2011 a Consiliului de stabilizare și de asociere UE – Muntenegru din 20 iunie 2011 de modificare a Deciziei nr. 1/2010 de adoptare a regulamentului de procedură al Consiliului de stabilizare și de asociere, în vederea instituirii unui comitet mixt consultativ împreună cu Comitetul Economic și Social European și a unui comitet mixt consultativ împreună cu Comitetul Regiunilor Uniunii Europene

CONSILIUL DE STABILIZARE ȘI DE ASOCIERE,

având în vedere Acordul de stabilizare și de asociere între Comunitățile Europene și statele membre ale acestora, pe de o parte, și Republica Muntenegru (denumită în continuare „Muntenegru”), pe de altă parte, în special articolul 124,

întrucât:

12. Dialogul și cooperarea dintre partenerii sociali și alte organizații ale societății civile, precum și cu autoritățile regionale și locale din Uniunea Europeană și din Muntenegru pot contribui în mod semnificativ la dezvoltarea relațiilor dintre acestea și la integrarea Europei.

13. Este oportun ca o astfel de cooperare să fie organizată prin instituirea a două comitete mixte consultative, unul între Comitetul Economic și Social European, pe de o parte, și partenerii sociali și alte organizații ale societății civile din Muntenegru, pe de altă parte, iar celălalt între Comitetul Regiunilor Uniunii Europene, pe de o parte, și reprezentanții aleși ai autorităților locale și regionale din Muntenegru, pe de altă parte.

14. În consecință, regulamentul de procedură al Consiliului de stabilizare și de asociere, adoptat prin Decizia nr. 1/2010, trebuie modificat în consecință,

DECIDE:

Articolul 1

Decizia nr. 1/2010 se modifică prin adăugarea următoarelor articole:

Articolul 14

Comitetul mixt consultativ împreună cu Comitetul Economic și Social European

15. Se instituie Comitetul mixt consultativ împreună cu Comitetul Economic și Social European, care are ca sarcină asistarea Consiliului de stabilizare și de asociere în vederea promovării dialogului și cooperării dintre partenerii sociali și alte organizații ale societății civile din Uniunea Europeană și Muntenegru. Dialogul și cooperarea vor cuprinde toate aspectele relevante ale relațiilor dintre Uniunea Europeană și Muntenegru, care apar în contextul punerii în aplicare a Acordului de stabilizare și de asociere. Dialogul și cooperarea vizează în special:

16. pregătirea angajatorilor, a angajaților și a altor organizații ale societății civile din Muntenegru pentru activitățile din cadrul viitoarei aderări la Uniunea Europeană;

17. pregătirea angajatorilor, a angajaților și a altor organizații ale societății civile din Muntenegru pentru participarea acestora la lucrările Comitetului Economic și Social European după aderarea Muntenegrului;

18. schimbul de informații pe teme de interes reciproc, în special în ceea ce privește situația actualizată a procesului de aderare, precum și pregătirea angajatorilor, angajaților și a altor organizații ale societății civile din Muntenegru pentru acest proces;

19. încurajarea schimburilor de experiență și a dialogului structurat dintre A) angajatorii, angajații și alte organizații ale societății civile din Muntenegru și B) angajatorii, angajații și alte organizații ale societății civile din statele membre, inclusiv prin crearea de rețele în domenii specifice, în care contactele directe și cooperarea se pot dovedi cele mai eficiente mijloace de soluționare a anumitor probleme;

20. discutarea oricăror alte aspecte relevante propuse de oricare dintre părți, care pot apărea în contextul punerii în aplicare a Acordului de stabilizare și de asociere și în cadrul procesului de preaderare.

21. Comitetul mixt consultativ împreună cu Comitetul Economic și Social European este compus din șase reprezentanți ai Comitetului Economic și Social European și șase reprezentanți ai partenerilor sociali și ai altor organizații ale societății civile din Muntenegru. Se pot invita și persoane cu statut de observator.

22. Comitetul mixt consultativ împreună cu Comitetul Economic și Social European își îndeplinește sarcinile pe baza consultării de către Consiliul de stabilizare și de asociere sau, în ceea ce privește promovarea dialogului dintre sferele economice și sociale, din proprie inițiativă.

23. Membrii sunt aleși astfel încât, în cadrul Comitetului mixt consultativ împreună cu Comitetul Economic și Social European, să se asigure o reprezentare cât mai fidelă a diferiților parteneri sociali și a altor organizații ale societății civile, atât din Uniunea Europeană, cât și din Muntenegru. Nominalizările oficiale ale membrilor din Muntenegru se fac de către guvernul muntenegrean, pe baza propunerilor din partea partenerilor sociali și a altor organizații ale societății civile. Aceste propuneri se bazează pe proceduri de selecție care respectă principiul incluziunii și al transparenței, dintre partenerii sociali și alte organizații ale societății civile.

24. Comitetul mixt consultativ împreună cu Comitetul Economic și Social European este prezidat în comun de un membru al Comitetului Economic și Social European și de un reprezentant al partenerilor sociali și al altor organizații ale societății civile din Muntenegru.

25. Comitetul mixt consultativ împreună cu Comitetul Economic și Social European își stabilește regulamentul de procedură.

26. Comitetul Economic și Social European, pe de o parte, și guvernul muntenegrean, pe de altă parte, suportă, fiecare, cheltuielile aferente participării delegaților lor la reuniunile Comitetului mixt consultativ și ale grupurilor de lucru ale acestuia, legate de personal, transport și diurnă.

27. Alte cheltuieli privind organizarea reuniunilor sunt suportate de către gazda reuniunilor.

Articolul 15

Comitetul mixt consultativ împreună cu Comitetul Regiunilor Uniunii Europene

28. Se instituie Comitetul mixt consultativ împreună cu Comitetul Regiunilor Uniunii Europene, care are ca sarcină asistarea Consiliului de stabilizare și de asociere în vederea promovării dialogului și cooperării dintre autoritățile locale și regionale din Uniunea Europeană și Muntenegru. Dialogul și cooperarea vizează în special:

29. pregătirea autorităților locale și regionale din Muntenegru pentru activitățile din cadrul viitoarei aderări la Uniunea Europeană;

30. pregătirea autorităților locale și regionale din Muntenegru pentru participarea acestora la lucrările Comitetului Regiunilor după aderarea Muntenegrului;

31. schimbul de informații pe teme de interes reciproc, în special în ceea ce privește situația actualizată a politicii regionale europene și a procesului de aderare, precum și pregătirea autorităților locale și regionale din Muntenegru pentru aceste politici;

32. încurajarea unui dialog multilateral și structurat între A) autoritățile locale și regionale din Muntenegru și B) autoritățile locale și regionale din statele membre, inclusiv prin crearea de rețele în domenii specifice în care contactele directe și cooperarea se pot dovedi cele mai eficiente mijloace de soluționare a anumitor probleme de interes reciproc;

33. oferirea unui cadru pentru schimbul curent de informații privind cooperarea interregională dintre autoritățile locale și regionale din Muntenegru și autoritățile locale și regionale din statele membre;

34. încurajarea schimbului de experiență și de cunoștințe în domeniul politicii regionale și a intervențiilor structurale între A) autoritățile locale și regionale din Muntenegru și B) autoritățile locale și regionale din statele membre, în special expertiză și tehnici privind pregătirea planurilor sau strategiilor de dezvoltare locală și regională și cea mai eficientă utilizare a fondurilor de preaderare și a fondurilor structurale;

35. asistarea autorităților locale și regionale din Muntenegru prin intermediul schimbului de informații, în special punerea în aplicare a principiului subsidiarității în toate aspectele vieții la nivel local și regional;

36. discutarea oricăror alte aspecte relevante propuse de oricare dintre părți, care pot apărea în contextul punerii în aplicare a Acordului de stabilizare și de asociere și în cadrul negocierilor de preaderare.

37. Comitetul mixt consultativ împreună cu Comitetul Regiunilor Uniunii Europene este compus din [șapte] reprezentanți ai Comitetului Regiunilor, pe de o parte, și [șapte] reprezentanți aleși ai autorităților locale și regionale din Muntenegru, pe de altă parte. Se desemnează un număr egal de membri supleanți.

38. Comitetul mixt consultativ împreună cu Comitetul Regiunilor Uniunii Europene își îndeplinește sarcinile pe baza consultării de către Consiliul de stabilizare și de asociere sau, în ceea ce privește promovarea dialogului dintre sferele economice și sociale, din proprie inițiativă.

39. Comitetul mixt consultativ împreună cu Comitetul Regiunilor Uniunii Europene poate face recomandări Consiliului de stabilizare și de asociere.

40. Membrii sunt aleși astfel încât, în cadrul Comitetului mixt consultativ împreună cu Comitetul Regiunilor, să se asigure o reprezentare fidelă a diferitelor niveluri ale autorităților locale și regionale, atât din Uniunea Europeană, cât și din Muntenegru. Nominalizările oficiale a membrilor din Muntenegru se fac de către guvernul muntenegrean, pe baza propunerilor din partea organizațiilor care reprezintă autoritățile locale și regionale din această țară. Aceste propuneri se bazează pe proceduri de selecție care respectă principiul incluziunii și al transparenței, dintre reprezentanții care dețin mandate electorale la nivel local sau regional.

41. Comitetul mixt consultativ împreună cu Comitetul Regiunilor Uniunii Europene își stabilește regulamentul de procedură.

42. Comitetul mixt consultativ împreună cu Comitetul Regiunilor Uniunii Europene este prezidat în comun de un membru al Comitetului Regiunilor și de un reprezentant al autorităților locale și regionale din Muntenegru.

43. Comitetul Regiunilor, pe de o parte, și guvernul muntenegrean, pe de altă parte, suportă, fiecare, cheltuielile aferente participării delegaților lor și a personalului auxiliar la reuniunile Comitetului mixt consultativ împreună cu Comitetul Regiunilor Uniunii Europene, legate în special de transport și diurnă.

44. Alte cheltuieli privind organizarea reuniunilor sunt suportate de către gazda reuniunilor.”

Articolul 2

Prezenta decizie intră în vigoare în prima zi a celei de a doua luni de la data adoptării.

Adoptată la Luxemburg, la [] iunie 2011.

Pentru Consiliul de stabilizare și de asociere

Președintele